Az idén tavasszal megnyílt balatonfüredi Zsidó Kiválóságok Háza a Magyar Tudomány Ünnepének hónapja alkalmából a hazai tudósok sikere előtt kíván tisztelegni. Ennek kapcsán minden novemberi hétvégén féláron biztosítunk lehetőséget az érdeklődőknek, hogy megtekinthessék a világon egyedülálló tárlatunkat 48 olyan magyar tudósról, akik a tudományterületek olyan széles skáláját fedik le, mint Szondi Lipót, Teller Ede, Gábor Dénes, Hajós Alfréd, Kaposi Mór vagy Neumann János.

Interaktív kiállításunk úgy lett kialakítva, hogy a tudósainkról és a mai életünkre hatással levő munkájukról minden korosztály az érdeklődésének megfelelően tudjon tájékozódni. Múzeumunkban lehetőségük van saját látogatói programot összeállítani, válogatni mely tudósok életét és munkásságát szeretnék megismerni, azonban komplett programokat is tudunk ajánlani.

Az ünnepi hónap zárásaként minden kedves érdeklődőt szeretettel várunk rendezvényünkre, ahol a volt balatonfüredi zsinagóga épületében Pázmány József előadása keretében osztja meg velünk olvasónaplóját Barabási Albert-László a közelmúltban megjelent KÉPLET című könyvéről. A szerző gondolatait követve beszélgetünk, és megpróbáljuk megérteni a siker mibenlétét, annak természetét, a hálózatokhoz való viszonyát és relativitását.

A nagy érdeklődésre tekintettel kérjük részvételi szándékát szíveskedjen jelezni az alábbi elérhetőségek valamelyikén.

Szervező**:**  
Zsidó Kiválóságok Háza

**https://www.zsidokivalosagok.hu**

**www.facebook.com/zsidokivalosagokhaza**

**Cím:** 8230 Balatonfüred, Bajcsy-Zsilinszky Endre u. 32.

**E-mail:** info@zsidokivalosagok.hu

**Telefonszám:** 06-87/782-592